C 253/6
HU
Az Európai Unió Hivatalos Lapja
2023.7.18.
Összefoglaló – Az európai adatvédelmi biztosnak a büntetőeljárás átadásáról szóló európai parlamenti és tanácsi rendeletre irányuló javaslattal kapcsolatos véleménye (2023/C 253/04) (A vélemény teljes szövege angol, francia és német nyelven megtalálható az európai adatvédelmi biztos honlapján: https://edps.europa.eu) 2023.
április 5-én az Európai Bizottság a büntetőeljárás átadásáról szóló európai parlamenti és tanácsi rendeletre irányuló javaslatot terjesztett elő.
Az európai adatvédelmi biztos teljes mértékben támogatja a Bizottság azon célkitűzését, hogy közös szabályokat állapítsanak meg a büntetőeljárásoknak az egyik tagállamból a másikba történő átadására a határokon átnyúló bűnözés elleni hatékony küzdelem, valamint annak biztosítása érdekében, hogy a bűncselekmények nyomozását és a büntetőeljárás alá vonását a legjobb helyzetben lévő tagállam végezze.
Üdvözli továbbá, hogy a javaslat tisztázza, hogy a jövőbeni rendelet lenne a jogalapja a személyes adatok tagállamok közötti, a büntetőeljárások átadása céljából az (EU) 2016/680 európai parlamenti és tanácsi (1) irányelv 8. cikkével és 10. cikkének a) pontjával összhangban történő cseréjének.
Az európai adatvédelmi biztos továbbra is arra kéri a jogalkotót, hogy tisztázza a központi hatóságok e javaslat szerinti szerepét és feladatait, valamint az adatvédelmi jogi keretre való hivatkozásokat.
1.
BEVEZETÉS
1.
2023.
április 5-én az Európai Bizottság a büntetőeljárás átadásáról szóló európai parlamenti és tanácsi rendeletre irányuló javaslatot (2) (a továbbiakban: a javaslat) terjesztett elő.
2.
A javaslat célja a büntetőeljárások tagállamok közötti átadására vonatkozó új eszköz elfogadása, az alábbiak érdekében: 1) a hatékony és megfelelő igazságszolgáltatás javítása az Európai Unióban; 2) az alapvető jogok tiszteletben tartásának javítása a büntetőeljárás átadása során; 3) a büntetőeljárások átadása hatékonyságának és jogbiztonságának javítása; 4) a büntetőeljárások átadásának lehetővé tétele, amennyiben az áll az igazságszolgáltatás érdekében, de a tagállamok között jelenleg nem lehetséges, továbbá a büntetlenség jelenségének visszaszorítása (3).
3.
A kezdeményezés a Bizottság 2022. évi munkaprogramjában (4) is szerepelt, és a szervezett bűnözés elleni küzdelemre irányuló 2021–2025-ös uniós stratégia (5) része.
4.
Az európai adatvédelmi biztos jelen véleményét az Európai Bizottsággal 2023.
április 5-én folytatott konzultációra válaszul adja ki, összhangban az uniós adatvédelmi rendelet (6) 42. cikkének (1) bekezdésével.
Az európai adatvédelmi biztos üdvözli, hogy a javaslat (62) preambulumbekezdése hivatkozik erre a konzultációra.
E tekintetben az európai adatvédelmi biztos azt is pozitívumként értékeli, hogy az uniós adatvédelmi rendelet (60) preambulumbekezdése értelmében nem hivatalosan egyeztettek vele.
(1) Az Európai Parlament és a Tanács (EU) 2016/680 irányelve (2016.
április 27) a személyes adatoknak az illetékes hatóságok által a bűncselekmények megelőzése, nyomozása, felderítése, a vádeljárás lefolytatása vagy büntetőjogi szankciók végrehajtása céljából végzett kezelése tekintetében a természetes személyek védelméről és az ilyen adatok szabad áramlásáról, valamint a 2008/977/IB tanácsi kerethatározat hatályon kívül helyezéséről (HL L 119., 2016.5.4., 89. o.).
(2) COM(2023) 185 final.
(3) Lásd Indokolás, 3. oldal.
(4) https://commission.europa.eu/system/files/2023-01/cwp2022_en.pdf (5) A Bizottság közleménye a szervezett bűnözés elleni küzdelemre irányuló uniós stratégiáról (2021–2025), COM/2021/170 final.
(6) Az Európai Parlament és a Tanács (EU) 2018/1725 rendelete (2018. október 23.) a természetes személyeknek a személyes adatok uniós intézmények, szervek, hivatalok és ügynökségek általi kezelése tekintetében való védelméről és az ilyen adatok szabad áramlásáról, valamint a 45/2001/EK rendelet és az 1247/2002/EK határozat hatályon kívül helyezéséről (HL L 295., 2018.11.21., 39. o.).